CELEX: 32022R1039
Language: lv
Date: 2022-06-29 00:00:00
Title: Komisijas Īstenošanas regula (ES) 2022/1039 (2022. gada 29. jūnijs), ar ko attiecībā uz konkrētām VPS saņēmējvalstīm piešķirtu konkrētu tarifa preferenču apturēšanu 2023. gadā nosaka Eiropas Parlamenta un Padomes Regulas (ES) Nr. 978/2012 piemērošanas noteikumus

30.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 173/58
               
            
         KOMISIJAS ĪSTENOŠANAS REGULA (ES) 2022/1039
         (2022. gada 29. jūnijs),
         ar ko attiecībā uz konkrētām VPS saņēmējvalstīm piešķirtu konkrētu tarifa preferenču apturēšanu 2023. gadā nosaka Eiropas Parlamenta un Padomes Regulas (ES) Nr. 978/2012 piemērošanas noteikumus
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 978/2012 (2012. gada 25. oktobris) par vispārējo tarifa preferenču sistēmas piemērošanu un ar ko atceļ Padomes Regulu (EK) Nr. 732/2008 (1), un jo īpaši tās 8. panta 3. punktu,
         pēc apspriešanās ar Vispārējo preferenču komiteju Regulas (ES) Nr. 978/2012 39. panta nozīmē,
         tā kā:
         
                     (1)
                  
                  
                     Ievērojot Regulas (ES) Nr. 978/2012 8. panta 1. punktu, vispārējās preferenču sistēmas (“VPS”) vispārējā režīma tarifa preferences ir jāaptur attiecībā uz tādiem VPS sadaļas produktiem, kuru izcelsme ir VPS saņēmējvalstī, ja trīs gadus pēc kārtas šo produktu importa Savienībā no attiecīgās VPS saņēmējvalsts vidējā vērtība pārsniedz minētās regulas VI pielikumā uzskaitītās robežvērtības.
                  
               
                     (2)
                  
                  
                     Saskaņā ar Regulas (ES) Nr. 978/2012 8. panta 2. punktu un pamatojoties uz tirdzniecības statistiku par 2015.–2017. kalendāro gadu, ar Komisijas Īstenošanas regulu (ES) 2019/249 (2) tika izveidots to produktu sadaļu saraksts, kurām no 2020. gada 1. janvāra līdz 2022. gada 31. decembrim aptur tarifa preferences.
                  
               
                     (3)
                  
                  
                     Ievērojot Regulas (ES) Nr. 978/2012 8. panta 3. punktu, Komisijai ik pēc trīs gadiem jāpārskata šis saraksts un jāpieņem īstenošanas akts, lai apturētu vai atjaunotu tarifa preferences.
                  
               
                     (4)
                  
                  
                     Regulas (ES) Nr. 978/2012 darbības termiņš beigsies 2023. gada 31. decembrī, tāpēc no 2023. gada 1. janvāra vienu gadu būtu jāpiemēro pārskatītais saraksts. Saraksta pamatā ir tirdzniecības statistika par 2018.–2020. kalendāro gadu, kas pieejama 2021. gada 1. septembrī, un tajā ņemts vērā imports no VPS saņēmējvalstīm, kuras uzskaitītas II pielikumā Regulā (ES) Nr. 978/2012, kas piemērojama minētajā dienā. Tomēr neņem vērā importa vērtību no VPS saņēmējvalstīm, kuras no 2023. gada 1. janvāra vairs nesaņem tarifa preferences saskaņā ar Regulas (ES) Nr. 978/2012 4. panta 1. punkta b) apakšpunktu,
                  
               IR PIEŅĒMUSI ŠO REGULU.
         
            1. pants
            Attiecībā uz VPS sadaļu produktu sarakstu, kas iekļauts šīs regulas pielikumā, konkrētajām VPS saņēmējvalstīm tiek apturētas Regulas (ES) Nr. 978/2012 7. pantā minētās tarifa preferences.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2023. gada 1. janvāra līdz 2023. gada 31. decembrim.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 29. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 303, 31.10.2012., 1. lpp.
         
         
            (2)  Komisijas Īstenošanas regula (ES) 2019/249 (2019. gada 12. februāris), ar ko saskaņā ar Eiropas Parlamenta un Padomes Regulu (ES) Nr. 978/2012 par vispārējo tarifa preferenču sistēmas piemērošanu aptur dažu VPS saņēmējvalstu tarifa preferences (OV L 42, 13.2.2019., 6. lpp.).
      
      
         
            PIELIKUMS
            To VPS sadaļu saraksts, kurām attiecībā uz konkrētu VPS saņēmējvalsti aptur Regulas (ES) Nr. 978/2012 7. pantā minētās tarifa preferences:
            
                        
                           A sleja: valsts nosaukums
                        
                           B sleja: VPS sadaļa (VPS regulas 2. panta j) punkts)
                        
                           C sleja: apraksts
                     
                  
                        A
                     
                     
                        B
                     
                     
                        C
                     
                  
                        Indija
                     
                     
                        S-6a
                     
                     
                        Neorganiskās ķīmijas produkti un organiskie ķīmiskie savienojumi
                     
                  
                        S-7a
                     
                     
                        Plastmasas un to izstrādājumi
                     
                  
                        S-8b
                     
                     
                        Ādas izstrādājumi; kažokādas un mākslīgās kažokādas
                     
                  
                        S-11a
                     
                     
                        Tekstils
                     
                  
                        S-13
                     
                     
                        Akmens, ģipša, cementa, azbesta, vizlas un tamlīdzīgu materiālu izstrādājumi; keramikas izstrādājumi; stikls un stikla izstrādājumi
                     
                  
                        S-14
                     
                     
                        Pērles un dārgmetāli
                     
                  
                        S-15a
                     
                     
                        Dzelzs, tērauds un dzelzs un tērauda izstrādājumi
                     
                  
                        S-15b
                     
                     
                        Parastie metāli (izņemot dzelzi un tēraudu), parasto metālu izstrādājumi (izņemot dzelzs un tērauda izstrādājumus)
                     
                  
                        S-16
                     
                     
                        Mehānismi un mehāniskas ierīces; elektroierīces un elektroiekārtas un to detaļas
                     
                  
                        S-17a
                     
                     
                        Dzelzceļa vai tramvaju lokomotīves, ritošais sastāvs
                     
                  
                        Indonēzija
                     
                     
                        S-1a
                     
                     
                        Dzīvi dzīvnieki un dzīvnieku izcelsmes produkti, izņemot zivis
                     
                  
                        S-3
                     
                     
                        Dzīvnieku vai augu eļļas, tauki un vaski
                     
                  
                        S-5
                     
                     
                        Minerālprodukti
                     
                  
                        S-9a
                     
                     
                        Koks un koka izstrādājumi; kokogle
                     
                  
                        Kenija
                     
                     
                        S-2a
                     
                     
                        Veģetējoši augi un puķkopības produkti